**Ραψωδία Α: «Λοιμός- Μῆνις»**

**Α (1-53): προοίμιο – Η ικεσία του Χρύση**

ΧΡΟΝΟΣ: 1η μέρα της Ιλιάδας, 10ος χρόνος του τρωικού πολέμου

ΧΩΡΟΣ: το στρατόπεδο των Αχαιών

ΠΡΟΣΩΠΑ: Χρύσης, Αγαμέμνονας, Απόλλωνας

ΕΠΙΚΟΙΝΩΝΙΑ: Χρύσης –Αγαμέμνονας, Χρύσης - Απόλλωνας

ΟΜΟΙΟΤΗΤΕΣ – ΔΙΑΦΟΡΕΣ: Χρύσης - Αγαμέμνονας

Αγαμέμνονας – Αχαιοί

ΣΤΟΙΧΕΙΑ ΠΟΛΙΤΙΣΜΟΥ (ΠΟΛΙΤΙΣΤΙΚΑ ΣΤΟΙΧΕΙΑ): τα γρήγορα και κοίλα πλοία (ναυτιλία), αργυρότοξος (άργυρος), σκήπτρο τυλιχτό, τόξο και φαρέτρα, λύτρα, ο άρχων των ανδρών (βασιλεία), σύντροφος της κλίνης (παλλακίδα), θεσμός της ικεσίας

ΙΔΕΕΣ- ΑΝΤΙΛΗΨΕΙΣ (ΙΔΕΟΛΟΓΙΚΑ ΣΤΟΙΧΕΙΑ): η βουλή του Δία ως καταστατική αρχή, η ανταποδοτική σχέση θεών – ανθρώπων, θεϊκός ανθρωπομορφισμός, ύβρη- νέμεση – τίση

ΑΦΗΓΗΜΑΤΙΚΕΣ ΤΕΧΝΙΚΕΣ: τριτοπρόσωπη και πρωτοπρόσωπη αφήγηση

ΑΦΗΓΗΜΑΤΙΚΟΙ ΤΡΟΠΟΙ: αφήγηση, διάλογος

ΣΤΟΙΧΕΙΑ ΕΠΙΚΗΣ ΤΕΧΝΙΚΗΣ: διασκελισμός, κύκλος, in medias res, προοικονομία, τυπικά επίθετα, σχήμα υποφοράς και ανθυποφοράς, επική ειρωνεία, κλιμακωτό σχήμα, νόμος των τριών, θαυμαστό σχήμα, αναχρονισμός

**στ. 1-7: προοίμιο**

στ. 1:επίκληση, ο ποιητής καλεί τη Μούσα να τον βοηθήσει να αφηγηθεί τα γεγονότα

στ. 2-7: διήγηση, η υπόθεση του έπους εν συντομία

Ψάλλε, θεά: τυπική επίκληση στη Μούσα της επικής ποίησης, Καλλιόπη («Μῆνιν ἄοιδε θεά, θυμίσου «ἄνδρα μοι ἔννεπε»). Το έργο του ποιητή θεόπνευστο. Η Μούσα μιλάει με το στόμα του ποιητή, γι΄ αυτό ο ποιητής γνωρίζει τι συμβαίνει στον Όλυμπο.

Τον τρομερόν θυμόν (μῆνις) του Αχιλλέως: το θέμα του έπους, μέσα από το πρίσμα του οποίου παρουσιάζει όλο το έπος

στ. 2: προοικονομία για τις συνέπειες του θυμού του Αχιλλέα και της αποχώρησής του από το πεδίο της μάχης.

που ανδράγαθες – των ορνέων: οι συνέπειες του θυμού

στον Άδη-ηρώων: διασκελισμός

και η βουλή γενόνταν του Κρονίδη: η βουλή (θέληση) του Δία είναι η κινητήρια δύναμη του έπους και η καταστατική αρχή της ομηρικής αντίληψης. Ο Δίας αποφάσισε να ικανοποιήσει το αίτημα της Θέτιδας, ώστε να τιμωρηθούν οι Αχαιοί για την προσβολή στον γιο της.

στ. 6: η χρονική αφετηρία της αφήγησης (in medias res)

στ. 7: α. οι πρωταγωνιστές του έπους,

β. χιαστό σχήμα (Υ – προσδιορισμός, προσδιορισμός – Υ)

Ο Ατρείδης άρχων των ανδρών

Ο θείος Αχιλλέας

Ατρείδης: ο γιος του Ατρέα Αγαμέμνονας, βασιλιάς των Μυκηνών και αρχιστράτηγος

Αχιλλέως – Αχιλλέας: κύκλος

**στ. 8 – 53: η ικεσία του Χρύση**

**στ. 8 – 22: Ο Χρύσης στο στρατόπεδο των Αχαιών και το αίτημά του.**

στ. 8-11: Η έχθρα των δύο αντρών ως αποτέλεσμα της οργής του Απόλλωνα Η διαμάχη τους έχει θεϊκή προέλευση, γι’ αυτό έχει μεγάλες συνέπειες.

στ. 8-9: σχήμα υποφοράς - ανθυποφοράς, ερώτηση και απάντηση, για να για να κεντρίσει το ενδιαφέρον του ακροατή

λώβα=λοιμός, πανούκλα

ότι = διότι

γρήγορα: τυπικό επίθετο

στ. 13: προσφορά δώρων

σκήπτρο: σύμβολο εξουσίας δοσμένης από τον Απόλλωνα, υπενθύμιση αυτής της εξουσίας της δοσμένης από θεό στους Αχαιούς

σκήπτρο τυλιχτό: ιερατική ράβδος στολισμένη με μάλλινη ταινία, σύμβολο της ιερατικής εξουσίας

στ. 17: προσφώνηση των Αχαιών

στ. 18-19: ευχή νίκης και επιστροφής στην πατρίδα

στ. 20: το αίτημα της επιστροφής (απόδοσης) της κόρης του

λύτρα: δώρα απελευθέρωσης

αν τον υιόν…ευλαβείσθε: καλυμμένη απειλή

τον μακροβόλον τοξευτήν: τυπικό επίθετο

ευλαβούμαι=σέβομαι μετά φόβου

**στ. 23 – 33: Η άρνηση του Αγαμέμνονα**

στ. 23-24: η αντίδραση των Αχαιών με αλαλαγμό, αδύναμη η συνέλευση των στρατιωτών, επιβάλλεται η θέληση του βασιλιά παρά την όποια αντίδραση → ισχυρός ο θεσμός της βασιλείας

στέργω =αγαπώ (>στοργή)

σιμά=κοντά

κοίλα: τυπικό επίθετο (περιγραφικό)

στ. 29: ΥΒΡΙΣ

σύντροφον της κλίνης: α. ο θεσμός της παλλακείας (παλλακίδα: επίσημη ερωμένη, αιχμάλωτη ή εξαγορασμένη δούλη)

β. επική ειρωνεία: ο ακροατής γνωρίζει πως ο Αγαμέμνονας θα δολοφονηθεί από τον Αίγισθο, όταν επιστρέψει στην πατρίδα του

**στ. 34-43: η προσευχή του Χρύση**

στ. 35: αντίθεση του θορύβου της θάλασσας με τον βουβό του πόνο, σιωπηλός – ηχηρής, απόλυτη μοναξιά Χρύση

στ. 38: αργυρότοξε… Σμινθέα: προσφώνηση του Απόλλωνα, οι προσωνυμίες του θεού και η σχέση του με τον συγκεκριμένο τόπο

αργυρότοξος: τυπικό επίθετο

Σμινθέας (σμίνθος = ποντικός): ο Απόλλωνας έστελνε ποντίκια, για να μεταδώσουν τον λοιμό

εάν σου έκτισα…ερίφων: υπενθύμιση πίστης και προσφορών

τόυτον μου τον πόθον…πλερώσουν: παρουσίαση του αιτήματός του ως ανταπόδοση των προσφορών του (θυσιών) - ανταποδοτική σχέση θεών και ανθρώπων

**στ. 44-53: Ο Απόλλωνας στέλνει λοιμό στο στρατόπεδο**

φαρέτρα < φέρω (τα βέλη)

χολωμένος: πολύ θυμωμένος

όμοιαζε την νύκτα: παρομοίωση

στ. 49-50: σχήμα θαυμαστό (υπερφυσικά στοιχεία)

σκύλους-μουλάρια-ανθρώπους: α. κλιμακωτό σχήμα: παρουσιάζει τα θύματα του Απόλλωνα από το λιγότερο σημαντικό στο πιο σημαντικό

β. ο νόμος των τριών: όταν τα αναφερόμενα πρόσωπα, πράγματα, καταστάσεις παρουσιάζονται ανά τρία

πυρές έκαιαν: αναχρονισμός, η καύση των νεκρών αποδίδεται στην εποχή του Ομήρου

**Ερωτήσεις**

1. Κάντε την αντιστοίχιση (σε δύο σχήματα λόγου αντιστοιχεί ο ίδιος στίχος)

Α Β

1. προοικονομία α. στ.53

2. επική ειρωνεία β. στ.51-52

3. αναχρονισμός γ. στ. 30-32

4. νόμος των τριών δ. στ. 2-5

5. κλιμάκωση

1. Ποια η αντίδραση των στρατιωτών στην ικεσία του Χρύση; Τι αντιλαμβανόμαστε μέσα από αυτήν για τους πολιτικούς θεσμούς της ομηρικής εποχής;
2. Ποια η αντίδραση του Αγαμέμνονα στην ικεσία του Χρύση; Πώς χαρακτηρίζουμε τον Αγαμέμνονα μέσα από αυτήν; Τι προοικονομεί έτσι ο ποιητής και τι αναμένει συνάμα ο ακροατής, με βάση τις αντιλήψεις της ομηρικής εποχής;
3. Να αντιγράψετε στο τετράδιό σας τα προοίμια της Οδύσσειας και της Ιλιάδας και να τα συγκρίνετε.